Kolme riigi ajastu

Kolme riigi ajastu oli periood Hiina ajaloos, osa killustatuse ajastust, mil pärast Hani dünastia kokkuvarisemist jagunes keisririik kolmeks rivaalitsevaks riigiks. Rangelt võttes kestis kolme riigi ajastu Wei riigi rajamisest aastal 220 kuni aastani 280, kui langes Wu riik, kuid paljud hiina ajaloolased peavad ajastu alguseks erinevaid varasemaid aastaid Hani dünastia lagunemise perioodil.

Kolm riiki olid Wei riik (220–264), Wu riik (222–280) ja Shu Hani riik (221–263).

Eesti keeles ilmunud raamat Kolmevalitsus kirjeldab selle perioodi sündmusi.

Kategooria:Vana-Hiina